recursal/SuperWikiNEXT-32B huggingface dataset:
**திருப்புல்லாணி புல்லாணியம்மன் கோயில்** தமிழ்நாட்டில் இராமநாதபுரம் மாவட்டம், திருப்புல்லாணி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் புல்லாணி அம்மன் சன்னதி உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. திருப்புல்லாணி ஸ்ரீ ஆதி ஜெகனாத பெருமாள் ப்ரும்மோத்ஸவ காலங்களில் சில வழக்கங்கள் கடைப் பிடிக்கப் படுகின்றன.

அமாவாசையிலிருந்து மூன்றாம் நாள் காளி ஓட்டம் என்னும் நிகழ்ச்சி நடக்கும். மூன்றாம் நாள் இரவில் கோவிலிலிருந்து மரியாதைகளுடன், தளிகை மற்றும் பூசணிக்காய் (பலியாக – முன்னாள்களில் ஆடோ கோழியோ போகுமாம்) இவற்றை மேளதாளத்துடன் ஆலய அதிகாரிகள் திருப்புல்லாணி ஊரை வலம் வந்து அதன்பின் ஊருக்கு வெளியே சுமார் 2 கி.மீ. தொலைவில் இருக்கும் இந்த புல்லாணி அம்மன் என்னும் எல்லைக் காவல் தெய்வக் கோவிலுக்குச் சென்று வழிபட்டு அதன்பின்னேதான் உரிய நாளில் அங்குரார்ப்பணம் செய்து உத்ஸவம் ஆரம்பிக்கும்.

அதேபோல, அங்குரார்ப்பண நாளன்று ரக்ஷாபந்தனம் செய்துகொள்ளும் பட்டர், ஸ்தானிகர் இவர்களுக்கு அடுத்தபடியாக இந்தப் புல்லாணி அம்மன் கோவில் பூசாரிக்கும் மரியாதைகள் செய்து வஸ்திர தானம் அளிக்கப் படும்.

பெரியவர்கள் சிலர் புல்லாணி அம்மனாகத் தான் இங்கு எங்கள் தாயார் முதலில் அவதரித்தாள் என்ற சொல்வதுண்டு. இந்தப் புல்லாணி அம்மன் கோவில் திருப்புல்லாணி ஆதி ஜெகன்னாதப் பெருமாள் கோவிலுக்கும் முந்தியது என்று வந்தது.

இன்னும் ஒரு கொசுறு தகவல். புல்லாணி எம்பெருமான் பொய் கேட்டிருந்தேனே என்று தினமும் ஸேவிக்கும் அந்தணர்களில் யாருக்கும் புல்லாணி என்று பெயர் கிடையாது. அபூர்வமாக ஓரிரு தெய்வச்சிலைகள் தென்படுவார்கள். ஆனால், இதர ஜாதிகளில், குறைந்த பக்ஷம் பத்தில் ஒருவருக்கு புல்லாணிதான் பெயர்.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**காதல் திருமணம்** என்பது காதலித்தவர்கள் செய்து கொள்ளும் திருமணமாகும். சங்க இலக்கியக் குறிப்பின்படி **உடன்போக்கு** எனப்படுகிறது. இருவரும், திருமணத்திற்கு முன்பே ஒருவரை ஒருவர் நன்கு அறிந்து கொள்ளுதல், பாசம், அன்பு, அரவணைப்பு முதலியவற்றை பகிர்ந்துகொள்ளும் காதல் செய்து பிறகு திருமணம் செய்துகொள்கிறார்கள்.

உடன் போக்கு
-----------

தலைவனும், தலைவியும் பலகாலம் களவொழுக்கத்திலே ஈடுபடுகின்றனர். தலைவனுக்கு தமது பெண்ணைக்கொடுக்க விரும்பாத பெற்றோர் தலைவியைக் கண்டிக்கின்றனர். இவ்வாறான சூழலில் காதல் வயப்பட்ட தலைவி, தலைவனின் இடம் தேடி அவனோடு இணைதல் **உடன்போக்கு** எனப்படும். மேலும் சங்க இலக்கியங்கள் இதைப்பற்றி இரவுக்குறி, பகற்குறி, பகற்குறி இடையீடு, இரவுக்குறி இடையீடு, உடன்போக்கு என முறைமைப்படுத்துகின்றன.

கலாச்சாரம்
----------

இது மேற்கத்திய நாடுகளில் பரவலாக நடைபெறும், தற்போது தமிழகத்திலும் நடைபெறுகிறது. காதல் திருமணங்கள் பெற்றோரின் சம்மதத்தின்பேரிலும் நடைபெறுகின்றன; பெற்றோரின் எதிர்ப்பை மீறியும் நடக்கின்றன. நாடு, பண்பாடு, குமுகப் பழக்கவழக்கங்கள் பொறுத்து சம்மதமும் எதிர்ப்பும் வேறுபடுகின்றன.

சங்க இலக்கியம்
--------------

சங்க இலக்கியங்களில் காதலுக்கு என்று தனி இடம் இருந்தது.

* நற்றிணை
* புறநானூறு
* அகநானூற்றில்-285வது பாடல், காவிரிப்பூம் பட்டினத்துக் காரிக்கண்ணனார், பாலை நிலத்துத் தலைவன் கூற்று.
* கலித்தொகையின் 9ஆம் பாடல் உடன்போக்கு பற்றிய குறிப்புகள் இடம்பெறுகின்றன.

சமீப காதல்
----------

திருமணத்திற்கு முன் கூடி வாழ்வதையும் ("Living together"), குடும்பம், அல்ல குழந்தைகளுடன் இருப்பதும் சகஜம்.

இவற்றையும் பார்க்க
------------------

* காந்தர்வ விவாகம்
* காதல்
* திருமணம்

குறிப்புகள்
-----------

1. ↑  "உடன்போக்கு". 20 மே 2014 அன்று பார்க்கப்பட்டது.
2. ↑  காதல் திருமண ஜோடி போலீசில் புகார் மனு தினமலர், பார்த்த நாள், 03, ஏப்ரல், 2012.
3. ↑  திருவள்ளுவர் இயற்றிய திருக்குறள் - இன்பத்துப்பால் பிரிவு
4. ↑  "கலித்தொகை - உடன்போக்குக் குறிப்பு". 20 மே 2014 அன்று பார்க்கப்பட்டது.
சிங்கப்பூர், நான் ஹுவா உயர்நிலைப் பள்ளியில் நடைபெற்ற பள்ளிக் கூட்டம்
 டெக்சாசின் ஹியூஸ்டனில் உள்ள மாணவர்கள் யுக் கேம் ஷோ அறிவியல் மன்றத் திட்டத்தில் தன்னார்வத் தொண்டு செய்கின்றனர்.
**பள்ளி மன்றம் அல்லது பள்ளிக் கூட்டம்**, (School assembly) என்பது பள்ளியில் உள்ள அனைவருமோ அல்லது குறிப்பிட்ட மாணவர்கள், ஆசிரியர்கள் மட்டுமோ ஏதேனும் ஒரு குறிப்பிட்ட காரணத்திற்காக கூடுவதனைக் குறிப்பதாகும். சில பள்ளிகளில், மாணவர்கள் ஒரு பொதுவான பாடல் அல்லது பிரார்த்தனை செய்வதற்காகக் கூடி, ஏதேனும் அறிவிப்புகள் இருந்தால் பெறுகின்றனர். அத்தகைய கூட்டங்களில் வழக்கமாக வருகை சரிபார்ப்பு மேற்கொள்ளப்படலாம். கல்வி, சுகாதாரம் அல்லது பாதுகாப்புப் பொருட்கள் அல்லது பள்ளி நாடகங்கள், திறமை நிகழ்ச்சிகள் செயல்படுவதற்காக அவ்வப்போது பள்ளிக் கூட்டங்கள் நடைபெறலாம்.

வரலாறு
------

பழங்காலத்திலிருந்தே மன்றங்கள் செயல்பாட்டில் உள்ளன. பழங்கால குருகுலத்தில், மாணவர்கள் அனைவரும் ஒன்று கூடி, தியானம் செய்து, சபைகளில் தங்கள் அன்றாட வழக்கத்தைப் பற்றி விவாதிப்பார்கள். கூடுதல் மற்றும் வழிபாடு என்பது இங்கிலாந்தில் உள்ள மன்றச் செயல்பாட்டின் ஒரு பகுதியாகும் மற்றும் பள்ளிகளில் அதிகாரப்பூர்வமான தேவையாக உள்ளது.

கூறுகள்
-------

பிரார்த்தனை, செய்திகள்,மாணவர்களிடையே விவாதங்கள், மாணவர்களின் பேச்சு போட்டி, மாணவர்களுக்கு வெகுமதி அளித்தல் அல்லது பாராட்டுதல் மற்றும் பிற முக்கிய விவாதங்கள் ஆகியவை இந்த மன்றச் செயல்பாடுகளில் நடைபெறுகிறது.

நாடுகள்
-------

### சீனா

சீனப் பள்ளியில் மாணவர்களின் எண்ணிக்கை காரணமாக, கூட்டங்கள் பொதுவாக வெளியில் நடத்தப்படுகின்றன. பள்ளி வாரம் அல்லது மாதத்தின் தொடக்கத்தில் பள்ளித் தலைவர் மாணவர்களிடம் ஒரு மணி நேரம் உரையாற்றுவது வழக்கமாக உள்ளது.

### பாக்கித்தான்

மன்றங்கள் அல்லது கூட்டங்கள் வழக்கமாக ஒவ்வொரு நாளும் குறைந்தபட்சமாக 20 நிமிடங்கள் நடைபெறும். ஆசிரியர்களும் மாணவர்களும் ஒரு பொதுவான பிரார்த்தனையை மேற்கொள்கிறார்கள். அதில்,சிறப்பு அறிவிப்புகள் வெளியிடப்படுகின்றன மற்றும் மாணவர்களுக்கான வருகைப் பதிவு குறிக்கப்படுகிறது. சில நேரங்களில் மாணவர்கள் ஒரு சிறுகதை அல்லது கலாச்சார நிகழ்ச்சிகளை வழங்குகிறார்கள்.

### அயர்லாந்து

அயர்லாந்தில் உள்ள உரோமன் கத்தோலிக்கப் பள்ளிகளில் பெரும்பாலும் காலை கூட்டங்களில் பிரார்த்தனை நடைபெறுகிறது.

சான்றுகள்
---------

1. ↑  "School Assembly". *wordreference.com*. 10 July 2017 அன்று பார்க்கப்பட்டது.
2. ↑  "Education Act 1944 (Hansard)". *hansard.millbanksystems.com*. Oct 28, 2020 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் School assemblies தொடர்பாக ஊடகக் கோப்புகள் உள்ளன.
**காசிப்பேட்** (Kazipet) என்பது இந்தியாவின் தெலங்காணாவின் வாரங்கல் நகரத்தில் முக்கிய கல்வி மற்றும் போக்குவரத்து மையமாக உள்ளது. இது வாரங்கல் நகர்ப்புற மாவட்டத்திலுள்ள ஓர் மண்டலமாகும். இது பெருநகர வாரங்கல் மாநகராட்சியின் கீழ் வருகிறது.

காசிப்பேட் பகுதியில் உள்ள இடங்கள்
---------------------------------

காசிப்பேட் பகுதியில் உள்ள இடங்கள்

* சோமிடி
* அம்மாவரிபேட்
* மடிகொண்டா
* ஷயாம்பேட்டை
* தரலப்பள்ளி
* ராம்பூர்
* கதிபிகொண்டா
* கோத்தப்பள்ளி
* பாபுஜி நகர்
* போடகுட்டா

தொடருந்து சந்திப்பு நிலையம்
---------------------------

காசிப்பேட் ரயில் நிலையம் இந்திய இரயில்வேயின் முக்கியமான இரயில் நிலையங்களில் ஒன்றாகும். இது வட மற்றும் தென்னிந்தியாவை இணைக்கிறது. தெலங்காணாவில் லோகோமோட்டிவ் (பெரும்பாலும் டீசல்) பராமரிப்பு பிரிவு இங்குள்ளது. ஒரு வேகன் உற்பத்தி பிரிவு தொடங்குவதற்கு மத்திய அரசால் முன்மொழியப்பட்டுள்ளது.

இந்நகரத்தில் உள்ள பகுதிகளாக பாபுஜி நகர், பவானி நகர், பாலாஜி நகர், டீசல் காலனி, பிரசாந்த் நகர், ரஹ்மத் நகர், சித்தார்த்த நகர், சோமிடி, வெங்கடாத்ரி நகர், வித்யநகர் விசுனுபுரி மற்றும் ஜூப்லி சந்தை ஆகியவை அடங்கும். அனைத்து பகுதிகளும் நன்கு நிறுவப்பட்டவை மற்றும் நகரத்தில் நல்ல வசதிகள் உள்ளன.

கலாச்சாரம்
----------

*சையத் ஷா அப்சல் பியாபானி* (1795 - 1856 கி.பி / 1210 - 26 சஃபர், 1272 ஏ.எச் ) ஐதராபாத் மாநிலத்தின் வாரங்கலைச் சேர்ந்த ஒரு சூஃபி ஆவார் (இப்போது காசிப்பேட் 132 ஹைதராபாத்தில் இருந்து கி.மீ.) நிஜாம் அலிகான் (அசாஃப் ஜா II) ஆட்சிக் காலத்தில் இவர் வாரங்கலின் காசியாக நியமிக்கப்பட்டார். இதனால் காசிப்பேட் என்று இவ்வூர்ப் பெயர் பெற்றது. இவரது தர்கா தெலங்காணாவின் வாரங்கலின் புனித யாத்திரை மையங்களில் ஒன்றாக உள்ளது. 

"பியாபானி" என்ற சொல் பாரசீக மற்றும் உருது மொழிகளில் கிராமப்புறத்தை குறிக்கிறது. காசிப்பேட்டுக்கு அருகிலுள்ள பட்டுப்ப்பள்ளி காட்டில் அமைந்துள்ள குகைகளில் தசாவ்ஃப் (சூஃபி தியானத்தின் ஒரு வடிவம்) இல் 12 ஆண்டுகள் கழித்ததால் இவருக்கு இந்த புனைபெயர் கிடைத்தது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-08-20 அன்று மூலம் பரணிடப்பட்டது. 2020-12-12 அன்று பார்க்கப்பட்டது.
2. ↑  "புகள". 2008-05-16 அன்று மூலம் பரணிடப்பட்டது. 2020-12-12 அன்று பார்க்கப்பட்டது.
3. ↑  Production of Railway Parts at Kazipet
4. ↑  Warangal 360°: The Kazipet Dargah
5. ↑  "Hundreds of devotees throng Dargah". hindu.com. 19 March 2007. Archived from the original on 29 அக்டோபர் 2013.. பார்த்த நாள்: 16 October 2011.

வெளி இணைப்புகள்
---------------

* வேகன் உற்பத்தி பிரிவு பற்றி மேலும்
* வாரங்கல் மாவட்ட வலைத்தளம். பரணிடப்பட்டது 2015-07-07 at the வந்தவழி இயந்திரம் புகழ்பெற்ற வரலாற்று நகரத்தை வாருங்கள் பரணிடப்பட்டது 2015-07-07 at the வந்தவழி இயந்திரம்
* வாரங்கல் ஈர்ப்புகள் பரணிடப்பட்டது 2008-05-16 at the வந்தவழி இயந்திரம்
* கான்பூரில் உள்ள கணபேஸ்வரர் கோயில் பரணிடப்பட்டது 2010-08-10 at the வந்தவழி இயந்திரம்
**நோவாடியம்**  (Novatium) ஒரு நிர்வாக கணினி சேவை அளிக்கும் நிறுவனம். 2004 ஆம் ஆண்டு தொடங்கப்பட்ட இந்த நிறுவனம் சென்னையை தலைமை இடமாக கொண்டு இந்தியா முழுவதும் செயல்படுகிறது. இந்த நிறுவனத்தின் தொழில்நுட்ப முறை முற்றிலும் வித்தியாசமானது. இம் முறையின் மூலம் கணினி பயன்பாடு எளிதில் அமைய முடியும்.

நிறுவன வரலாறு
-------------

பல இயங்குதளம் ஓர் திரை போல பல்வேறு சேவைகள் அளிக்கும் இந்நிறுவனம் 2004ஆம் ஆண்டு துவங்கப்பட்டது. விண்டோஸ், மாக்கின்டாஷ், லினக்ஸ் போன்ற இயக்குதளங்க்களை ஒரே கணினியில் வழங்கவல்ல இவர்கள் டாடா டெலி சர்வீஸஸ், பி.எஸ்.என்.எல், ஏர் டெல், ரிலையன்ஸ் போன்ற பல உள்நாட்டு மற்றும் வெளிநாட்டு தொலைதொடர்பு நிறுவனங்களுடன் இணைந்து செயல்படுகிறது.

விருதுகள்
---------

சன் டெக்நோவேட் நோவாடியத்திற்கு "**தி சன் டெக்நோவேட் இன்னோவேஷன்**" (The Sun Technovate Innovation Award) என்ற விருதை 2007ஆம் ஆண்டு வழங்கியது.

**"ரெட் ஹெர்ரிங் ஆசியா"** (Red Herring Asia) 2007காண தலைசிறந்த 100 நிறுவனங்கள் பட்டியலில் நோவாடியமும் ஒன்றாக வந்தது.

**"டெல்லாஇட்டு டெக்னாலஜி"** (Deloitte Technology) 2009ஆம் ஆண்டு வெளியிட்ட வேகமாக வளர்ந்துவரும் தொழில்நுட்ப நிறுவனங்கள் பட்டியலில் நோவாடியம் 9வது இடத்தை பிடித்தது. அதன் அப்போதய வளர்ச்சி 446% சதவிகிதம் ஆகும்.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்" (PDF). 2010-12-25 அன்று மூலம் (PDF) பரணிடப்பட்டது. 2010-02-02 அன்று பார்க்கப்பட்டது.
4. ↑

இவற்றையும் பார்க்க
------------------

* 
* 
*
**தாமோதரம்பிள்ளை சிவசிதம்பரம்** (*Thamotharampillai Sivasithamparam*, மார்ச் 26, 1926 - நவம்பர் 9, 1992) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

ஆரம்ப வாழ்க்கை
--------------

சிவசிதம்பரம் இலங்கையின் வடக்கே முல்லைத்தீவில் பிறந்தவர். இவரது தந்தை தாமோதரம்பிள்ளை முல்லைத்தீவு கிராம சேவையாளராகப் பணியாற்றியவர். திருகோணமலை இந்துக் கல்லூரியில் கல்வி கற்று பின்னர் கிராம அபிவிருத்தி அதிகாரியாகப் பணியாற்றினார்.

அரசியல் வாழ்க்கை
----------------

சிவசிதம்பரம் 1960 மார்ச்சு நாடாளுமன்றத் தேர்தலில் வவுனியா தேர்தல் தொகுதியில் சுயேட்சையாகப் போட்டியிட்டு வெற்றி பெற்று நாடாளுமன்றம் சென்றார். அதே ஆண்டு இடம்பெற்ற 1960 சூலை தேர்தலிலும் போட்டியிட்டு வெற்றி பெற்றார். பின்னர் அவர் அகில இலங்கைத் தமிழ்க் காங்கிரஸ் கட்சியில் இணைந்து அக்கட்சியின் சார்பில் 1965 தேர்தலில் வவுனியாவில் போட்டியிட்டு வெற்றி பெற்றார். ஆனாலும் 1970 தேர்தலில் இலங்கைத் தமிழரசுக் கட்சி வேட்பாளர் எக்ஸ். எம். செல்லத்தம்புவிடம் 273 வாக்குகளால் தோற்றார்.

1972 ஆம் ஆண்டில் தமிழ்க் காங்கிரஸ், இலங்கைத் தமிழரசுக் கட்சி இணைந்து தமிழர் விடுதலைக் கூட்டணி என்ற பெயரில் கூட்டமைப்பு ஒன்றை அமைத்தனர். கூட்டணியின் சார்பில் சிவசிதம்பரம் வவுனியா வேட்பாளராகத் தெரிவு செய்யப்பட்டு 1977 தேர்தலில் வெற்றி பெற்று மீண்டும் நாடாளுமன்றம் சென்றார். இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், சிவசிதம்பரம் உட்பட அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் அவர்கள் அனைவரும் நாடாளுமன்ற இருக்கைகளை இழந்தார்கள்.

மறைவு
-----

1983 இனக்கலவரத்தின் பின்னர் சிவசிதம்பரம் கனடாவுக்குக் குடிபெயர்ந்தார். அங்கு அவர் 1992 நவம்பர் 9 இல் இறந்தார்.

மேற்கோள்கள்
-----------

* ஆறுமுகம், எஸ். (1997). *Dictionary of Biography of the Tamils of Ceylon*. பக். 205.

1. ↑  1960 03 19%20GENERAL%20ELECTION.PDF "Result of Parliamentary General Election 1960-03-19" Check `|url=` value (உதவி) (PDF). இலங்கைத் தேர்தல் திணைக்களம்.
[*தொடர்பிழந்த இணைப்பு*]
2. ↑  1960 07 20%20GENERAL%20ELECTION.PDF "Result of Parliamentary General Election 1960-07-20" Check `|url=` value (உதவி) (PDF). இலங்கைத் தேர்தல் திணைக்களம்.
[*தொடர்பிழந்த இணைப்பு*]
3. ↑  1965%20GENERAL%20ELECTION.PDF "Result of Parliamentary General Election 1965" Check `|url=` value (உதவி) (PDF). இலங்கைத் தேர்தல் திணைக்களம்.
[*தொடர்பிழந்த இணைப்பு*]
4. ↑  1970%20GENERAL%20ELECTION.PDF "Result of Parliamentary General Election 1970" Check `|url=` value (உதவி) (PDF). இலங்கைத் தேர்தல் திணைக்களம்.
[*தொடர்பிழந்த இணைப்பு*]
5. ↑  "Result of Parliamentary General Election 1977" (PDF). இலங்கைத் தேர்தல் திணைக்களம். 2011-07-17 அன்று மூலம் (PDF) பரணிடப்பட்டது. 2012-12-08 அன்று பார்க்கப்பட்டது.
6. ↑  Wickramasinghe, Wimal (18 சனவரி 2008). "Saga of crossovers, expulsions and resignations etc. Referendum for extention of Parliament". *தி ஐலண்டு*. Archived from the original on 2011-06-17. .
**மோல் நாள்** (*Mole Day*) என்பது வேதியியலாளர்களும், வேதியியல் மாணவர்களும் ஆண்டு தோறும் அக்டோபர் 23 ஆம் நாளன்று காலை 06:02 மணிக்கும் மாலை 06:02 மணிக்கும் இடையில் அதிகாரபூர்வமற்ற நிலையில் எடுத்துக் கொள்ளும் ஒரு விடுமுறை நாள் ஆகும். இந்நாளை அவர்கள் அமெரிக்க முறையில் 6:02 10/23 எனக் குறிக்கிறார்கள். நேரம், நாள் ஆகியன அவகாதரோ மாறிலியைக் (6.02×1023) கொண்டு குறிக்கப்பட்டது. அவகாதரோ மாறிலி என்பது ஒரு மோல் வேதிப் பொருளில் காணப்படும் துணிக்கைகளின் (அணுக்கள் அல்லது மூலக்கூறுகள்) எண்ணிக்கை ஆகும்.

1980களில் *த சயன்சு டீச்சர்* என்ற இதழில் வெளிவந்த ஒரு கட்டுரையில் முதற்தடவையாக மோல் நாள் பற்றிய கருத்து வெளியிடப்பட்டது. இக்கட்டுரையினால் ஈர்க்கப்பட்ட மோரிசு ஓலெர் என்ற விஸ்கொன்சின் மாநில வேதியியல் ஆசிரியர் 1991 மே 15 ஆம் நாள் தேசிய மோல் நாள் நிறுவனத்தை (*National Mole Day Foundation* NMDF) ஆரம்பித்தார்.

அமெரிக்க ஐக்கிய நாடு, தென்னாப்பிரிக்கா, ஆஸ்திரேலியா, கனடா ஆகிய நாடுகளில் உயர்நிலைப் பள்ளிகளில் வேதியியல் அல்லது மோல் தொடர்பான பல்வேறு நிகழ்வுகள் இந்நாளில் ஒழுங்கு செய்யப்படுகின்றன. பல பாடசாலைகள் இக்காலப்பகுதியை மோல் வாரமாகவும் கொண்டாடுகின்றன. அமெரிக்க வேதியியல் குமுகம் தேசிய வேதியியல் வாரமாகக் கொண்டாடுகின்றது.

இவற்றையும் பார்க்க
------------------

* பை நாள்

மேற்கோள்கள்
-----------

1. ↑  *This Week in Chemical History*, அமெரிக்க வேதியியல் குமுகம், 2010-02-14 அன்று பார்க்கப்பட்டது
2. 1 2  "National Chemistry Week Celebrates 20 Years", *Chemical & Engineering News*, **85** (51), December 17, 2007, 2010-02-14 அன்று பார்க்கப்பட்டது
3. ↑  "Chemistry In The Spotlight", *Chemical & Engineering News*, **88** (50), டிசம்பர் 13, 2010, 2010-02-14 அன்று பார்க்கப்பட்டது
4. 1 2  "History of National Mole Day Foundation, Inc". moleday.org. 2010-10-23 அன்று மூலம் பரணிடப்பட்டது. 2013-10-24 அன்று பார்க்கப்பட்டது.
5. ↑  "Chemical club wins national recognition)". Central Michigan Life. 27 செப்டம்பர் 2004. October 8, 2012 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* National Mole Day Foundation, Inc.
* Some Mole Day activities
**லூயிசா நேசம் சரவணமுத்து** (*Luisa Naysum Saravanamuttu*, 1897 - சனவரி 19, 1941) இலங்கை அரசாங்க சபைக்குத் தெரிவு செய்யப்பட்ட முதலாவது தமிழ்ப் பெண் ஆவார். 1932, 1936 ஆம் ஆண்டுகளில் அரசாங்க சபைக்கு இடம்பெற்ற தேர்தல்களில் இவர் கொழும்பு வடக்குத் தொகுதியில் இருந்து தேர்ந்தெடுக்கப்பட்டார்.

வாழ்க்கைக் குறிப்பு
-------------------

பொறியியலாளரான ஏ. அருணாசலம், எமிலி தங்கம்மா குக் ஆகியோரின் மகளான நேசம் 1897 ஆம் ஆண்டு யாழ்ப்பாணத்தில் பிறந்தவர். வேம்படி மகளிர் கல்லூரியில் கல்வி கற்றவர். இவர் மருத்துவர் சேர் இரத்தினசோதி சரவணமுத்து என்பவரை 1915 ஆம் ஆண்டு திருமணம் செய்தார். இவர்களுக்கு சீதா சரவணமுத்து, வேதாரணியம் சரவணமுத்து, இரத்தினகுமார் சரவணமுத்து, சந்திரா சரவணமுத்து என நான்கு பிள்ளைகள்.

அரசியலில்
---------

நேசத்தின் கணவர் இரத்தினசோதி சரவணமுத்து கொழும்பு வடக்குத் தொகுதியிலிருந்து இலங்கை அரசாங்க சபைக்கு 1931 ஆம் ஆண்டு நடந்த தேர்தலில் தெரிவு செய்யப்பட்டார். இவர் கொழும்பு மாநகரசபையின் முதலாவது மேயராகத் தெரிவு செய்யப்பட்டவர் என்பது குறிப்பிடத்தக்கது. இவரது தெரிவு செல்லுபடியற்றது எனவும் ஏழு ஆண்டுகளுக்குச் இவரது குடியியல் உரிமை ரத்துச் செய்யப்பட்டது. இதனையடுத்து 1932 மே 30ந் திகதி நடைபெற்ற இடைத்தேர்தலில் நேசம் சரவணமுத்து போட்டியிட்டார்.

இடைத்தேர்தலில் நேசம் சரவணமுத்துவுக்கு ஆதரவாகச் செயற்பட்டவர்களில் எஸ். டபிள்யூ. ஆர். டி. பண்டாரநாயக்க, சட்டசபையில் அப்போதைய உதவிச் சபாநாயகர் எஃப். ஏ. ஒபயசேகராவும் முக்கியமானவர்கள். நேசம் சரவணமுத்துவை எதிர்த்துப் போட்டியிட்டவர் எச். எம். பீரிஸ். நேசம் சரவணமுத்து 13,114 வாக்குகள் பெற்று 8,681 மேலதிக வாக்குகளால் தெரிவு செய்யப்பட்டார். அரசாங்க சபைக்குத் தெரிவு செய்யப்பட்ட முதலாவது தமிழ்ப் பெண் என்ற பெருமைக்கு உரியவரானார்.

இன்னொரு இடைத் தேர்தலைச் சந்திக்க வேண்டிய நிலை நேசம் சரவணமுத்துவுக்கு ஏற்பட்டது. அவரது தேர்தல் செல்லுபடியற்றது எனத் தேர்தல் ஆட்சேபனை வழக்கில் தீர்ப்பாகியது. எனினும் அவரது குடியியல் உரிமை பறிக்கப்படாததால் இரண்டாவது இடைத் தேர்தலிலும் அவர் போட்டியிட்டார்.

இரண்டாவது இடைத் தேர்தல் 1932 நவம்பர் 12 ஆம் நாள் நடைபெற்றது. தன்னை எதிர்த்துப் போட்டியிட்ட எச். வி. காசிச்செட்டியிலும் பார்க்க 8106 மேலதிக வாக்குகள் பெற்று நேசம் சரவணமுத்து தெரிவானார்.

இரண்டாவது அரசாங்க சபைத் தேர்தல் 1936ம் ஆண்டு நடைபெற்றது. நேசம் சரவணமுத்து மீண்டும் வெற்றி பெற்றார்.

நேசம் சரவணமுத்து சிறிது காலம் நோய்வாய்ப்பட்டிருந்து 1941 ஜனவரி 19ந் திகதி தனது நாற்பத்தி நான்காவது வயதில் இறந்தார். கணவர் இரத்தினசோதி சரவணமுத்து கொழும்பு மேயராக இரண்டாவது தடவை தெரிவு செய்யப்பட்டதற்குப் பதினோராவது நாள் இவரது இறப்பு நிகழ்ந்தது.

மேற்கோள்கள்
-----------

1. 1 2 3 4 5 6  "சட்டமன்றத்துக்குத் தெரிவாகிய முதலாவது தமிழ்ப் பெண்". Thinakaran. 18 July 2010. 24 June 2015 அன்று மூலம் பரணிடப்பட்டது. 24 June 2015 அன்று பார்க்கப்பட்டது. (in தமிழ்)
2. ↑  "The Struggle for Equal Political Representation of Women in Sri Lanka" (PDF). 2014-12-28 அன்று மூலம் (PDF) பரணிடப்பட்டது. 2015-06-24 அன்று பார்க்கப்பட்டது.
3. ↑  "LATEEF v. SARAVANAMUTTU". 15 ஜூன் 2013 அன்று மூலம் பரணிடப்பட்டது. 24 June 2015 அன்று பார்க்கப்பட்டது.
4. ↑  "Unseated - Ceylon Lady Member's Bad Luck". Straits Times. 23 செப்டம்பர் 1932. 24 சூன் 2015 அன்று பார்க்கப்பட்டது.
**நேகு சியார்** அல்லது **நேகுசியார் முஹம்மத்** ஓர் திதுளர் முகலாய மன்னர். இவர் இந்தியாவின் சிம்மாசனத்திற்கு உரிமை கோரியவர். இவர் 1681 முதல் 1719 வரை சிறையில் இருந்தார். பிறகு 1719 ஆம் ஆண்டில் அரியணையை கைப்பற்ற ஒரு போரைத் தொடங்கினார். இவர் கிளர்ச்சியாளரான முஹம்மது அக்பரின் மகனாவார். முஹம்மது அக்பர் ஓளரங்கசீப்பின் மகனாவார். 

நேகு சியார் ஆக்ராவில் ஒரு அரண்மனையில் வளர்ந்தார். 1695 ஆம் ஆண்டில் இவர் 16 வயதாக இருந்தப்போது அசாமின் சுபேதராக 1701 வரை நியமிக்கப்பட்டார். 1702 ஆம் ஆண்டில் இளவரசர் சிந்துவின் சுபேதராக ஓளரங்கசீப் நியமித்தார். இவர் 1707 ஆம் ஆண்டு வரை பணியாற்றினார்.

இவர் உள்ளூர் அமைச்சர் பீர்பால் என்பவர் (அக்பர் அமைச்சரவையில் இருந்த பீர்பால் அல்ல) இவரை கைப்பாவையாக பயன்படுத்தினார். நேகுசியாரை பேரரசர் என அழைப்பார்.

ஆனால் நெகுசியார் அரண்மனையில் இருக்கும் பெண்களிடமே பல நாட்களை கழித்தார். இவர் சையத் சகோதரர்களால் மீண்டும் சிறையில் அடைக்கபட்டார்.

இவர் 1723 ஆம் ஆண்டில் தனது 43வது வயதில் இறந்தார்.

வம்சாவளி
--------

குறிப்புகள்
-----------

1. ↑  "Mughal dynasty | India [1526-1857". *Britannica.com*. 2017-05-24 அன்று பார்க்கப்பட்டது.
2. ↑  "Full text of "Fall of the Mugal empire."". *Archive.org*. 2016-10-23. 2017-05-24 அன்று பார்க்கப்பட்டது.
**நேகா சாகின்** (பிறப்பு 1992/1993) இந்தியாவில் தமிழ்நாட்டைச் சேர்ந்த திருநங்கை நடிகையாவார். தொழில்நுட்ப இளங்கலை படித்துக்கொண்டிருக்கும் போதே தனது பாலின தேர்வினால், வீட்டை விட்டு வெளியேற வேண்டிய சூழ்நிலை ஏற்பட்டு சென்னைக்கு படிப்பை பாதியிலேயே விட்டுவிட்டு சென்றுள்ளார்.  சாகின், தன்னைப்போல பாதிப்புக்கு உள்ளாகி வீட்டை விட்டு வெளியேறும் திருநங்கைககளின் உரிமைக்காக போராடும் பல்வேறு தன்னார்வ தொண்டு நிறுவனங்களிலும் அமைப்புகளிளும் பங்கெடுத்து பணியாற்றியுள்ளார். மேலும் தற்போது டிரான்ஸ் ரைட்ஸ் நவ் கலெக்டிவ் நிறுவனத்திலும் பணிபுரிந்துவருகிறார்.

ஆரம்ப கால வாழ்க்கை
------------------

இவருடைய பாலின மாற்றத்தை புரிந்து கொள்ளாத இவரின் குடும்பத்தினரிடமிருந்து உடல், மன சித்திரவதைகளை அனுபவித்துள்ளார். இத்தகைய வன்முறைகளை தாங்கிக்கொள்ள முடியாத நிலையில் தன்னுடைய பன்னிரெண்டாம் வகுப்பு சான்றிதழை மட்டுமே எடுத்துக்கொண்டு சென்னைக்கு வந்துள்ளார் சாகின்.

தொழில்
------

மனநல ஆலோசகராக பயிற்சி பெற்ற சாகின், அதை தொடர்ந்து தோழி என்ற தன்னார்வ தொண்டு நிறுவனத்தில் பணிபுரிந்து அதற்கான அனுபவத்தையும் பெற்றுள்ளார். அந்த நிறுவனத்தில் இவரைப்போலவே பாதிப்புக்கு உள்ளாகி வீட்டை விட்டு வெளியேறும் திருநங்கைகளுக்கு ஆலோசனை வழங்கும் மனநல ஆலோசகராக பணிபுரிந்துள்ளார். அப்படியே கிடைக்கும் ஓய்வு நேரத்தில் விளம்பரங்களிலும் தொலைக்காட்சி நிகழ்ச்சிகளை தொகுத்து வழங்கவும் செய்துள்ளார். விகடன் குழும வெளியீடுகளில் தொகுப்பாளராக பணிபுரிந்துள்ளார். 

2022 ஆம் ஆண்டில் வெளியான மலையாளத் திரைப்படமான அந்தரம் திரைப்படத்தில் அறிமுக நடிகராக நடித்துள்ளார். அதற்காக 52 வது கேரள மாநில திரைப்பட விருதுகளில் அறிமுகமான முதல் திருநங்கை என்ற விருதினையும் அவர் பெற்றுள்ளது குறிப்பிடத்தக்கது. 

இந்த மலையாள திரைப்படத்தைத் தவிர, பிறவி, மனம் மற்றும் திருங்கள் போன்ற மூன்று குறும்படங்களிலும் நடித்துள்ளார்.

மேற்கோள்கள்
-----------

1. 1 2  "Meet Negha S, winner of Kerala State film award for women and trans persons". *The News Minute* (ஆங்கிலம்). 2022-06-22. 2022-08-29 அன்று பார்க்கப்பட்டது.
2. ↑  "Negha Shahin- Fighting against the odds". *Eastern*. 29 August 2022 அன்று பார்க்கப்பட்டது.
3. ↑  "Want to play transwoman with superpowers: Actor Negha S". *The New Indian Express*. 2022-08-29 அன்று பார்க்கப்பட்டது.
4. ↑  "'Award a recognition for transgender community'". *The Hindu*. .
5. ↑  "Negha Shahin- Fighting against the odds" (ஆங்கிலம்). 2022-08-29 அன்று பார்க்கப்பட்டது.
6. ↑  "Kerala film awards: Negha wins maiden award in trans category". *Hindustan Times* (ஆங்கிலம்). 2022-05-28. 2022-08-29 அன்று பார்க்கப்பட்டது.
**அதிர்வு** இணையத்தளமானது 2006ம் ஆண்டு தொடங்கப்பட்டது. இதன் பிரதம ஆசிரியர் கண்ணன் என்பவர் ஆவார். ஈழப் போர் உக்கிரமடைந்த காலப் பகுதிகளில் இவ்விணையமானது, ஈழ அழிவுகளின் புகைப்படங்கள் பலவற்றை வெளியிட்டு உண்மையை உலகறியச் செய்தது. அதிர்வு இணையத்தில் வெளியான பல புகைப்படங்கள் சர்வதேச தொலைக்காட்சிகளாக அல் ஜசீரா, பி.பி.சி. மற்றும் சி.என்.என் போன்றவற்றிலும் வெளியாகியது.

தமிழர்களுக்காக, அதிலும் குறிப்பாக ஈழத் தமிழர்களின் இன்னல்களை வெளிக்கொண்டுவருவதில் குறிப்பிடத்தக்க இணையமாக அதிர்வு இருக்கிறது. இது தற்போது 24 மணி நேரச் செய்தி இணையமாக தனது அடுத்த பணியைத் தொடர்ந்து முன்னேறிவருகிறது. ஆய்வுக் கட்டுரைகள், செய்திகள், புலணாய்வுத் தகவல்கள், சினிமா, அறிவியல் என அது பல படைப்புகளை தமிழ் மக்களுக்கு வழங்கியுள்ளதோடு நின்றுவிடாது, பல நேர்காணல்களையும் வழங்கியுள்ளது. குறிப்பாக பல தலைவர்களின் காணொளிகளும், நேர்காணல்களும் அதிர்வில் உள்ளது.

தமிழ் தேசியம், தமிழ் இனஒற்றுமை, தமிழ் இனத்தின் இறையான்மை ஆகிய கூற்றுகளுக்கு அதிக முக்கியத்துவம் கொடுப்பதாக அதிர்வு இணையம் உள்ளது.

வெளி இணைப்புக்கள்
-----------------

* அதிர்வு இணையத்தளம்
**யசகர்ணன்** (*Yashahkarna*) ( ஆட்சிக் காலம்; பொ.ச. 1073-1123) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. இவனது ஆட்சியின் போது, காலச்சூரிகள் தங்கள் இராச்சித்தின் வடக்குப் பகுதிகளை ககாதவலார்களிடம் இழந்தனர். மேலும் பரமாரர்களுக்கும் சந்தேலர்களுக்கும் எதிராக தோல்வியடைந்தனர்.

ஆட்சி
-----

யசகர்ணன் கர்ணனின் மகனாவான். இவனது தாயார் அவல்லாதேவி ஒரு ஹூண இளவரசியாவாள். பொ.ச.1073இல் யசகர்ணன் அரியணை ஏறினான். விரைவில் ஆந்திரா பகுதியை தாக்கினான். அங்கு திரக்சாரமம் சிவன் கோவிலில் வழிபாடு செய்ததாக கூறப்படுகிறது. கீழைச் சாளுக்கிய மன்னன் ஏழாம் விஜயாதித்தன் அப்போதைய ஆட்சியாளனாக இருக்கலாம். வரலாற்றாசிரியர் வி.வி.மிராஷி குறிப்பிடும் சம்பரண்யம் என்ற பகுதியையும் (பீகாரிலுள்ள சம்பரண்) யசகர்ணன் வெற்றி பெற்றான்.

யசகர்ணன், வாரணாசி உட்பட தனது இராச்சியத்தின் வடக்குப் பகுதிகளை ககாதவலர்களிடம் இழந்தான். பரமார மன்னன் இலட்சுமதேவன் இவனது ஆட்சியின் போது காலச்சூரி திரிபுரி மீது படையெடுத்தான். சந்தேல மன்னன் சல்லக்சணவர்மனும் யசகர்ணனை தோற்கடித்தான்.  யசகர்ணனின் இராஜகுரு (அரச ஆசான்) புருஷ-சிவன் ஆவார்.

சான்றுகள்
---------

1. 1 2 3  V. V. Mirashi 1957, ப. 494.
2. ↑  V. V. Mirashi 1957, ப. 495.
3. ↑  R. K. Sharma 1980, ப. 84.

### உசாத்துணை

* R. K. Sharma (1980). *The Kalachuris and their times*. Sundeep. இணையக் கணினி நூலக மையம்:7816720. .
* Vasudev Vishnu Mirashi (1957). "The Kalacuris". in R. S. Sharma. *A Comprehensive history of India: A.D. 985-1206*. **4 (Part 1)**. Indian History Congress / People's Publishing House. பன்னாட்டுத் தரப்புத்தக எண்:978-81-7007-121-1. .
**யான் தைசு** எனப் பொதுவாக அழைக்கப்பட்ட **யான் தைசோன் பேயார்ட்** (Jan Thyszoon Payart), மட்டக்களப்பில் கட்டளை அதிகாரியாகவும் பின்னர் 1640 தொடக்கம் 1646 ஆம் ஆண்டு வரை இலங்கையில் ஒல்லாந்தரின் ஆளுகைக்கு உட்பட்ட பகுதிகளின் ஆளுனராகவும் இருந்தார். இப்பதவியை வகித்த இரண்டாவது நபர் இவராவார்.

இவர் ஆளுனராக இருந்தபோது, முன்னர் போத்துக்கீசரிடம் இருந்து ஒல்லாந்தர் கைப்பற்றிய நீர்கொழும்புக் கோட்டையை நவம்பர் 9 ஆம் தேதி மீண்டும் போத்துக்கீசர் கைப்பற்றிக்கொண்டனர். தொடர்ந்து காலியையும் கைப்பற்றுவதற்கான முயற்சிகளைப் போத்துக்கீசர் எடுத்து வந்தனர். அதுவும் பிடிபடக்கூடிய நிலை இருந்தது. ஒப்பந்தப்படி ஒல்லாந்தருக்கு உதவவேண்டிய நிலையில் இருந்த கண்டியரசர் எவ்வித உதவியும் செய்யவில்லை. கொடுக்கவேண்டிய கறுவாவையும் கொடுக்காதிருந்தார். உண்மையில் இப்போது போத்துக்கீசர், ஒல்லாந்தர் இருவரையுமே கண்டியரசர் எதிரிகளாகவே பார்த்தார்.

1642 ஆம் ஆண்டில் ஐரோப்பாவில் போத்துக்கீசருக்கும் ஒல்லாந்தருக்கும் இடையே சமாதான ஒப்பந்தம் ஏற்பட்டது எனினும் 1644 வரை இலங்கையில் போர் நடைபெற்று வந்தது. இக்காலத்தில் நீகொழும்பை மீண்டும் ஒல்லாந்தர் கைப்பற்றினர். ஐரோப்பாவில் ஏற்பட்ட உடன்பாட்டைத் தொடர்ந்து, இலங்கை தொடர்பிலான சமாதான ஒப்பந்தமும் கோவாவில் கைச்சாத்தானது. இது கண்டியரசருக்குப் பாதகமானதாக இருந்தாலும், அவர் ஒல்லாந்தர் ஆளுகைக்கு உட்பட்ட பகுதிகளில் மக்களைக் குழப்பத்துக்குத் தூண்டிவிடுகிறார். என தைசோன் பேயார்ட் சந்தேகித்தார்.

கண்டியரசருடன் போர்
------------------

மேற்குறித்த சூழலில் கண்டிமீது படையெடுக்க தைசோன் பேயார்ட் முடிவு செய்தார். 1645 மே மாதம் இவர் கண்டி மீது போரை அறிவித்தார். ஆனால் ஒல்லாந்தர் இப்போரில் தோல்வியுற்றனர். முறையாக ஆராயாமல் போர் செய்ய எடுத்த முடிவுக்காக ஏப்ரல் 1646ல் தைசோன் பேயார்ட் பதவியிலிருந்து அகற்றபட்டுப் பத்தேவியாவுக்குத் திருப்பி அழைக்கப்பட்டார்..

குறிப்புகள்
-----------

1. 1 2  Blaze, L. E. 1933. பக். 155
2. 1 2  Blaze, L. E. 1933. பக். 156

உசாத்துணைகள்
------------

* Blaze, L. E. History of Ceylon, Asian Educational Services, New Delhi, 2004 (The first Edition Published by: The Christian Literature Society for India and Africa Ceylon Branch, Colombo, 1933)

| * பா
* உ
* தொ
←இலங்கையின் ஒல்லாந்த ஆளுநர்கள்→ |
| --- |
|  கோசுட்டர்  **·**  பேயார்ட்  **·**  மத்சாக்கர்  **·**  வொன் கிட்டன்சுடேன்  **·**  வொன் டெர் மேய்டென்  **·**  வொன் கூன்சு  **·**  வொன் டெர் மேய்டென்  **·**  வொன் கூன்சு  **·**  ஊசுட்டார்ட்  **·**  வன் கூன்சு  **·**  வொன் கூன்சு டெ யொங்கே  **·**  பெயில்  **·**  வொன் ரே  **·**  வொன் ரோ  **·**  டெ ஏரே  **·**  சைமன்சோன்|  **·**  பெக்கர்  **·**  ரம்ப்  **·**  *மோல்ட்*  **·**  ஏட்டன்பேர்க்  **·**  *இசுகாகென்*  **·**  வைஸ்ட்  **·**  வெர்சுலசு  **·**  *வௌட்டர்சு*  **·**  பீலாட்  **·**  வொன் டொம்பர்க்  **·**  *மக்காரே*  **·**  வொன் இமோவ்  **·**  பிரனிங்க்  **·**  ஓவர்பேக்  **·**  வொன் கொலெனெசே  **·**  விரீலன்ட்  **·**  *டெ யொங்*  **·**  லோட்டென்  **·**  இசுக்குரூடர்  **·**  வொன் எக்  **·**  மூயார்ட் ***·**  வல்க்  **·**  இயூசு  **·**  செயின்ட்  **·*** வான் டி கிராஃப்  **·**  வொன் அங்கெல்பேக்  **·**  அக்னேவ்\*  **·**  இசுட்டெவார்ட்\*  **·**  டோயில்\*  **·**  பொனெவோக்சு\*  **·**  டெ மேரோன்\*  **·**  ஆன்ட்ரூசு\*\*
 |
| *பதில்*, \*படைத்துறை ஆளுனர், \*\*இலங்கையில் இருப்பவர். |
கஜுராஹோவில் உள்ள இலக்குமணன் கோயில்
 இலக்குமணன் கோயிலிலுள்ள சிற்பம்
**யசோவர்மன்** (*Yashovarman*; ஆட்சி 925–950 பொ.ச.) மேலும் **இலக்சவர்மன்** என்றும் அழைக்கப்படும் இவர், இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தார். கூர்ஜர-பிரதிகாரர்களின் மேலாதிக்கத்தை இவர் முறையாக ஒப்புக்கொண்ட போதிலும், அவர் நடைமுறையில் சந்தேலர்களை ஒரு இறையாண்மை சக்தியாக நிறுவினார். கலஞ்சராவைக் (நவீன கலிஞ்சர் ) கைப்பற்றியது இவரது முக்கிய இராணுவ சாதனைகும். கஜுராஹோவில் உள்ள லட்சுமண கோவிலை கட்டியெழுப்பியதற்காகவும் இவர் குறிப்பிடத்தக்கவர்.

கன்னியாகுப்ஜத்தின் (கன்னோசி) கூர்ஜரா-பிரதிகாரர்களின் நிலப்பிரபுவாக இருந்த சந்தேலா ஆட்சியாளரான ஹர்ஷனுக்கு யசோவர்மன் பிறந்தார். இவரது தாயார் கஞ்சுகா, சகமான குடும்பத்திலிருந்து வந்தவர். யசோவர்மன் பதவியேற்ற நேரத்தில், பிரதிகாரர்கள் தங்கள் நிலப்பிரபுத்துவத்தை அதிக அளவில் நம்பியிருந்தனர். பிரதிகாரர்களின் முக்கிய எதிரியாக இருந்த இராஷ்டிரகூடர்கள் வம்ச சண்டைகளில் மும்முரமாக இருந்தனர். இது சந்தேலர்களுக்கு தங்கள் சொந்த சக்தியை அதிகரிக்க வாய்ப்பளித்தது. யசோவர்மன் பிரதிகாரர்களுடனான விசுவாசத்தை முறையாகக் கைவிடவில்லை. ஆனால் அவர் நடைமுறையில் சுதந்திரமாக இருந்தனர்.

சொந்த வாழ்க்கை
--------------

யசோவர்மனின் ஆட்சியானது புகழ்பெற்ற சந்தேலர்களின் காலத்தின் கலை மற்றும் கட்டிடக்கலையின் தொடக்கத்தைக் குறித்தது. இவர் தனது தேவபாலனிடமிருந்து வைகுண்ட விஷ்ணுவின் மதிப்புமிக்க சிலையை வாங்கினார். மேலும் கஜுராஹோவில் உள்ள இலக்குமணன் கோயிலில் அந்த சிலையை நிறுவினார். கஜுராஹோவில் உள்ள இந்துக் கோயில் கட்டிடக்கலைக்கு இதுவே ஆரம்பகால உதாரணம்.  கஜுராஹோவில் உள்ள ஏரிகளில் ஒன்றின் மூலம் அடையாளம் காணக்கூடிய ஒருஏரியை இவர் கட்டியதாகவும் கூறப்படுகிறது.

சான்றுகள்
---------

1. ↑  Sisirkumar Mitra 1977, ப. 36-37.
2. ↑  Sushil Kumar Sullerey 2004, ப. 24.
3. ↑  Sushil Kumar Sullerey 2004, ப. 25.

### உசாத்துணை

* R. K. Dikshit (1976). *The Candellas of Jejākabhukti*. Abhinav. பன்னாட்டுத் தரப்புத்தக எண்:9788170170464. .
* Sisirkumar Mitra (1977). *The Early Rulers of Khajurāho*. Motilal Banarsidass. பன்னாட்டுத் தரப்புத்தக எண்:9788120819979. .
* Sushil Kumar Sullerey (2004). *Chandella Art*. Aakar Books. பன்னாட்டுத் தரப்புத்தக எண்:978-81-87879-32-9. .
**எண்பேராயம்** என்பதனைத் தொல்காப்பியம் **எட்டுவகை நுதலிய அவையம்** எனக் குறிப்பிடுகிறது. இது வாகைத் திணையின் முப்பது துறைகளில் ஒன்று.

தமிழ்நாட்டு மன்னர்கள் நல்லாட்சி புரிய உதவியாக இருந்தவர்களை ஐம்பெருங்குழு என்றும், எண்பேராயம் என்றும் பகுத்துக் காட்டுவது வழக்கம். மதுரைக்காஞ்சி என்னும் நூல் நாற்பெருங்குழு என்று ஒன்றினைக் குறிப்பிடுகிறது.

1. கரணத்தின் திரள்கள்
2. வாய்க்கடை காப்போர்
3. நகரி மாக்கள்
4. படைத்தலைவர்
5. கிளைச்சுற்றம்
6. யானை ஊர்வோர்
7. குதிரை ஊர்வோர்
8. காவிதியர்

ஆகியோர் அந்த ஆயத்தில் இடம்பெற்றிருந்ததாக நிகண்டுநூல் குறிப்பிடுகிறது.

இவர்களை நாம் முறையே

1. செயலாளர்கள்
2. காப்பாளர்கள்
3. ஊர்ப்பெருமக்கள்
4. படைத்தலைவர்கள்
5. அணுக்கத் தொண்டர்கள்
6. யானை வீரர்கள்
7. குதிரை வீரர்கள்
8. உழவர் பெருமக்கள்

என உணர்ந்துகொள்ளலாம்.

சேரன் அரசவை
-----------

சேரன் செங்குட்டுவன் அவையில் ஐம்பெருங்குழுவும் எண்பேராயமும் இருந்ததாகச் சிலப்பதிகாரம் குறிப்பிடுகிறது.

காண்க
-----

* மக்களைச் சூழ்ந்துள்ள எண்பேராயம்

அடிக்குறிப்புகள்
----------------

1. ↑  தொல்காப்பியம் புறத்திணையியல் 17
2. ↑  சூடாமணி நிகண்டு - 12 பல்பொருள் கூட்டத் தொகுபெயர்த் தொகுதி 64
3. ↑  
ஐம் பெருங்குழுவும், எண் பேர் ஆயமும், ... ‘மண் திணி ஞாலம் ஆள்வோன் வாழ்க!’ 
என, - சிலப்பதிகாரம் கால்கோள் காதை
நிமாரி காளை 
நிமாரி பசு 
**நிமாரி மாடு** (இந்தி:**निमारि**) என்பது இந்தியாவைச் சேர்ந்த மாட்டு இனமாகும், இது மத்திய பிரதேசத்தின் தென்மேற்கு பகுதியான நிமாரி பிரதேசத்தில் தோன்றியது ஆகும். இந்த மாடு கிர் மாடு மற்றும் கிலரி மாடுகளிடமிருந்து தோன்றியதாக கருதப்படுகின்றன. இந்த மாடுகள் மத்திய பிரதேசத்தின் நர்மதை ஆற்றுப்பள்ளத்தாக்குப் பகுதியிலும் மகாராட்டிரத்தின் ஜல்கான் மாவட்டத்திலும் வாழ்கின்றன.

இந்த மாடுகள் உழைப்பு மாடுகளாகும், இவை மிதமான அளவு பால்தரக்கூடியன. இவை நடுத்தர அளவு முதல் பெரிய அளவுவரை உள்ளனவாகவும், ஆக்கிரமிப்பு குணம் கொண்டவையாகவும் இருக்கின்றன.  பொதுவாக இந்த மாடுகள் சிவப்பு நிறத்திலும், ஆங்காங்கே வெள்ளை நிற திட்டுக்களுடன் காணப்படும். இவற்றின் உடல் அமைப்பு நேரானதாகவும், நீண்டதாகவும் இருக்கும். காதுகள் தொங்காமல், தடிமனாக இருக்கும். இவற்றின் குளம்புகள் வலுவானதாகவும், நேரானதாகவும் இருக்கும்.

மேற்கோள்கள்
-----------

1. ↑  "Cattle Biodiversity of India". Vishwagou. 12 மார்ச் 2008 அன்று மூலம் பரணிடப்பட்டது. 15 May 2015 அன்று பார்க்கப்பட்டது.
2. ↑  "Conservation of Madhya Pradesh Native Breeds of Cattle". 25 பிப்ரவரி 2020 அன்று மூலம் பரணிடப்பட்டது. 15 May 2015 அன்று பார்க்கப்பட்டது.
3. ↑  "Breeds of Livestock - Nimari Cattle". Ansi.okstate.edu. 2004-09-08 அன்று மூலம் பரணிடப்பட்டது. 2009-12-11 அன்று பார்க்கப்பட்டது.
4. ↑  "Cattle Biodiversity of India". Vishwagou. 12 மார்ச் 2008 அன்று மூலம் பரணிடப்பட்டது. 15 May 2015 அன்று பார்க்கப்பட்டது.
யானை அருவி, சில்லாங், மேகாலயா, இந்தியா
**யானை அருவி** (*Elephant Falls*) இந்தியாவின் மேகாலயாவின் சில்லாங்கில் உள்ள இரண்டு அடுக்கு நீர்வீழ்ச்சியாகும். மலை நீரோடை, பெரணி சூழ்ந்துள்ள பாறைகளின் வழியே இரண்டு தொடர்ச்சியான நீர்வீழ்ச்சிகளாக வீழ்கிறது.

வரலாறு
------

நீர்வீழ்ச்சியின் காசி மொழி பெயரானது **கா க்ஷைட் லாய் படேங் கோஹ்சிவ்** என்பதாகும்**.** இதன் பொருள் "மூன்று-நிலை நீர்வீழ்ச்சி" என்பதாகும். உள்ளூர் மக்கள் இந்தப்பெயரினை இன்னும் பயன்படுத்துகின்றனர். இருப்பினும் தற்போதைய பெயர் நீர்வீழ்ச்சிக்கு அருகிலுள்ள அறிவிப்புப் பலகையில் குறிப்பிடப்பட்டுள்ளது. அருவிக்கு அருகில் உள்ள பெரிய பாறை, யானை போலத் தோற்றமளிக்கும். பிரித்தானிய ஆட்சிக் காலத்தில் இதனைக் கண்ட ஆங்கிலேயர்கள் இந்த அருவிக்கு யானை அருவி எனப்பெயரிட்டனர். இந்த பாறை 1987ஆம் ஆண்டில் ஏற்பட்ட நிலநடுக்கத்தின்போது அழிக்கப்பட்டது.

விளக்கம்
--------

யானை நீர்வீழ்ச்சியின் முதல் வீழ்ச்சி மிகவும் அகலமானது மற்றும் மரங்களிடையே மறைக்கப்பட்டுள்ளது. இருப்பினும், இரண்டாவது வீழ்ச்சி மிகவும் அமைதியாகவும் குளிர்காலத்தில் (மற்றும் வறண்ட மாதங்கள்) முக்கியமற்றதாகத் தெரிகிறது. மூன்றாவது வீழ்ச்சி மிக உயரமானதாகும். சுத்தமான பளிங்கு போன்ற நீரானது பாறைகளின் மீது விழுகிறது.

நீர்வீழ்ச்சியின் பக்கங்களும் பசுமையான புற்களால் சூழப்பட்டுள்ளன. இங்கு பெரணிச் செடிகள் நிறைந்துள்ளன.

அமைவிடம்
--------

யானை நீர்வீழ்ச்சி சில்லாங்கின் கிழக்கு காசி மலை மாவட்டத்தில் மேல் சில்லாங்கில் அமைந்துள்ளது. சில்லாங் நகர மையத்திலிருந்து 12 கி.மீ. தொலைவில் அமைந்துள்ளது.

 யானை நீர்வீழ்ச்சியின் வாயிலில் அறிவிப்பு பலகை
சில்லாங் சிகரத்திற்கு மிக அருகில் ஒரு அறிவிப்புப் பலகை, மலையின் விளிம்பிற்கு மாறும் ஒரு சிறிய சாலையைக் குறிக்கிறது. இந்த சாலை வழியாக நீர்வீழ்ச்சிக்குச் செல்லலாம்.

நுழைவாயிலிலிருந்து, வீழ்ச்சியின் ஒவ்வொரு மட்டத்திற்கும் செல்ல முதல் மற்றும் இரண்டாம் நிலையில் ஓய்வெடுக்க வசதியா இருக்கைகளும் படிக்கட்டுகளும் உள்ளன. 

இந்நீர்வீழ்ச்சியினை பார்வையிட 20 ரூபாய் நுழைவுக் கட்டணம் செலுத்த வேண்டும். நிழற்படக் கருவியில் புகைப்படம் எடுக்கக் கூடுதலாக 20 ரூபாய் செலுத்தவேண்டும்.

மேற்கோள்கள்
-----------

1. ↑  "Elephant Falls, Shillong (Meghalaya) | Elephant Wateralls Timing, Entry Fees". *www.holidify.com*. 2020-02-20 அன்று பார்க்கப்பட்டது.
2. ↑  "Waterfalls of Meghalaya: Department of Tourism, Government of Meghalaya". *megtourism.gov.in*. 2020-01-26 அன்று மூலம் பரணிடப்பட்டது. 2020-02-03 அன்று பார்க்கப்பட்டது.
3. ↑  "Elephant Falls". *Times of India Travel*. 2020-02-03 அன்று பார்க்கப்பட்டது.
4. ↑  "Elephant Falls Shillong". *www.darjeeling-tourism.com*. 2020-02-03 அன்று பார்க்கப்பட்டது.
5. ↑  "Elephant Falls Shillong". *www.darjeeling-tourism.com*. 2020-02-03 அன்று பார்க்கப்பட்டது.
6. ↑  "Elephant Falls". *World of Waterfalls* (ஆங்கிலம்). 2020-02-20 அன்று பார்க்கப்பட்டது.
7. ↑  "6 Reasons Why You Should Visit the Elephant Falls – Travel Guide: Best Places to Visit" (ஆங்கிலம்). 2020-02-20 அன்று பார்க்கப்பட்டது.
8. ↑  "Elephant Falls Shillong". *www.darjeeling-tourism.com*. 2020-02-03 அன்று பார்க்கப்பட்டது.
**காதுகேளாதோர் தேசிய சங்கம்** (National Association of the Deaf (India) என்பது 2005 இல  இந்தியாவில் காது கேளாதோர்க்காக நிறுவப்பட்ட ஒரு அமைப்பு ஆகும். என்.ஏ.டி.வின் இலக்கானது இந்தியாவிள் உள்ள காது கேளாதோருக்கான அமைப்பு மற்றும் அவர்களுக்கான கல்வியை ஒருங்கிணைப்பது ஆகும். என்.ஏ.டி. *இந்திய சைகை மொழி* பயன்பாட்டை ஊக்குவிக்கிறது. தற்போது என்.ஏ.டி.-இல்  2,500 க்கும் அதிகமான உறுப்பினர்கள் உள்ளனர். ஜனவரி 2007 இல், என்.ஏ.டி. ஜவஹர்லால் நேரு பல்கலைக்கழகதில், த சைன் மொழி மொழிபெயர்ப்பாளர்கள் சங்கம் துவங்குவதற்காக, மொழியியல் துறையை என்.ஏ.டி ஒருங்கிணைத்தது.

அமெரிக்காவியுள்ள காதுகேளாதோர் தேசிய சங்கத்தைப்  போலல்லாமல், என்.ஏ.டி. காது கேளாதோர் உலகக் கூட்டமைப்பு (WFD) உடன் இணைக்கப்படவில்லை. இருப்பினும், என்.ஏ.டி மற்றொரு அமைப்பபான, "காது கேளாதோருக்கான அகில இந்திய கூட்டமைப்பு" WDF உடன் இணைந்துள்ளது.

விருதுகள்
---------

* All India Bank Employees of the Deaf, 2008
* Bhopal Deaf Association, 2009
* Chhattisgarh Association of the Deaf, 2010
* Bangalore Deaf Association, 2011
* Malwa- Nimad Badhir Sangh, 2012

சான்றுகள்
---------

1. ↑  "காப்பகப்படுத்தப்பட்ட நகல்". 2019-01-10 அன்று மூலம் பரணிடப்பட்டது. 2017-12-02 அன்று பார்க்கப்பட்டது.
2. ↑

வெளி இணைப்பு
------------

* N.A.D. website பரணிடப்பட்டது 2016-11-23 at the வந்தவழி இயந்திரம்
**காதிம் இந்தியா நிறுவனம்**, **காதிம்ச** என்பது இந்தியக் காலணி வணிக நிறுவனம் ஆகும். இது கொல்கத்தாவினை தலைமையிடமாகக் கொண்டது. இது முதன்மையாக இந்தியாவின் கிழக்கு மற்றும் தெற்கு பகுதிகளில், காலணி பொருட்கள் மற்றும் பாகங்கள் உற்பத்தி மற்றும் சில்லறை விற்பனையில் ஈடுபட்டுள்ளது.

1965-ல் சத்திய பிரசாத் ராய் பர்மனால் கையகப்படுத்தப்பட்ட இந்நிறுவனம் கொல்கத்தாவின் சித்பூரில் உள்ள ஒரு காலணி கடையான கே. எம். காதிம் & நிறுவனத்தால் தொடங்கப்பட்டது. காதிம் 1983ல் இணைக்கப்பட்டு 1993 வரை கொல்கத்தாவில் முதல் தனது முதல் சில்லறை விற்பனைக் கடையைத் திறக்கும் வரை மொத்த வணிகத்தினை மேற்கொண்டது. 2000ஆம் ஆண்டில் தென்னிந்தியாவில் தனது முதல் கடையைத் திறப்பதற்கு முன், இந்நிறுவனம் கிழக்கு மற்றும் வடகிழக்கு இந்தியாவில் தனது செயல்பாடுகளை விரிவுபடுத்தியது. 2017-ல் இந்நிறுவனம் 853 சில்லறை விற்பனைக் கடைகளைக் கொண்டிருந்தது. மேலும் இந்தியாவில் உள்ள கடைகளின் எண்ணிக்கையின் அடிப்படையில் காலணி நிறுவனங்களின் பட்டியலில் இரண்டாவது இடத்தைப் பிடித்தது. இது கொல்கத்தாவிலும் கான்பூரிலும் காலணி உற்பத்தி நிலையங்களைக் கொண்டுள்ளது.

2019ஆம் ஆண்டில், காதிம் வங்கதேசத்தில் காதிம் காலணி வங்கதேசம் நிறுவனம் என்ற பெயரில் துணை நிறுவனத்தை நிறுவியது.

2022ஆம் ஆண்டில், காதிம் இந்தியா நிறுவனம், சர்துல் தாகூரை விளம்பர தூதராக ஏற்றுக்கொண்டது.

மேலும் பார்க்கவும்
------------------

* காதிம் வழக்கு

மேற்கோள்கள்
-----------

1. ↑  "Khadim India: Taking Steps Towards A National Presence" (in en). *Forbes India*. .
2. ↑  "Khadim India Ltd - Company Profile and News" (in en). *Bloomberg.com*. .
3. ↑  Basu, Sreeradha D.. "Khadim's establishing a firm footprint in the market". *The Economic Times*. .
4. ↑  "Khadim's founder dead". *Business Standard India*. .
5. ↑  Raghunathan, Anu. "Footwear Retailer Khadim's Focuses On 'Affordable Fashion'". *Forbes*. .
6. 1 2  "Khadims to maintain asset light strategy". *Outlook*. .
7. ↑  "From the house of Khadim's: A shoe for Mr. Biswas!". *Economic Times*. .
8. ↑  "Khadim India stock up 15 per cent on opening of unit in Bangladesh" (in en). *The Indian Express*. 14 September 2019. .
வானவில்லில் எடுக்கப்பட்ட எதிர் சூரியப் புள்ளியின் புகைப்படம்
அடிவானத்தில் எடுக்கப்பட்ட எதிர் சூரியப் புள்ளி புகைப்படம்
**எதிர் சூரியப் புள்ளி** என்பது வான்வெளியை நோக்குபவரின் கண்ணோட்டத்தில் சூரியனுக்கு எதிர் திசையில் தோன்றும் ஒரு மறையக்கூடியப் புள்ளியாகும்.

எதிர் சூரியப் புள்ளி (*Antisolar point*), சூரியன் அடிவானத்திற்கு கீழே இருக்கும் போது, மேலேயும், நிலை எதிர் மாறாக சூரியன் அடிவானத்திற்கு மேலே இருக்கும் போது, கீழேயும் இருக்கும். வெயில் அதிகமாக உள்ள போது எதிர் சூரியப் புள்ளியை எளிதில் காணலாம். நிற்பவரின் தலையின் நிழல் விழுமிடத்தில் அப்புள்ளியைக் காணலாம். வான் உச்சி (zenith) மற்றும் தாழ்புள்ளி (nadir) போல் முப்பரிமான வெளியில் எதிர் சூரியப் புள்ளியும் ஒரு நிலையான புள்ளியைப் பெற்றிருப்பதில்லை. நோக்குபவரின் கண்ணோட்டத்தைப் பொறுத்து எதிர் சூரியப் புள்ளியின் இடம் மாறுகிறது. நோக்குபவர் இடம் பெயரும் போது எதிர் சூரியப் புள்ளியின் இடமும் மாறுபடுகிறது.

வானவில், நிழலில் மங்கல் வெள்ளை ஒளிவளையம் (heiligenschein) மற்றும் ஒளிர்வுகள் (glory)  ஆகிய ஒளியியல் நிகழ்வுகளின் வடிவ மையப் புள்ளியில் (geometric center) எதிர் சூரியப் புள்ளி அமைகிறது. சில நேரங்களில் சூரியன் உதிக்கும் போதோ அல்லது சூரியன் மறையும் போதோ **எதிர் சூரியக் கதிர்கள்** அடிவானத்திலுள்ள எதிர் சூரியப் புள்ளியில் குவிவது போல் காட்சியளிக்கும். இது ஒளியியற் கண்மாயமாக இருந்தாலும் மெய்யானக் காட்சி போல் இணைகற்றைகளாகப் பரவுகிறது.

நகரத்தின் இரவு ஒளியற்ற அமாவாசை நாளில் எதிர்ஒளிர்வு (gegenschein) ஒரு எதிர் புள்ளியைச் சுற்றி உருவாகிறது. இவை கோள்களுக்கிடையே உள்ள தூசிகளில் (interplanetary dust) ஒளிப்பட்டு சிதறலடைவதால் உருவாகிறது. அமாவாசை இரவுகளில், நகர விளக்குகள் இல்லாத நாளில் எதிர்ஒளிர்வு (gegenschein) எதிர் புள்ளியை சுற்றி உருவாகிறது. இவை கோள்களுக்கிடையே உள்ள தூசிகளில் (interplanetary dust) ஒளிச் சிதறல் அடைவதால் உருவாகிறது. வானியலில் நிலவு மற்றும் கோள்கள் ஆகியவை சூரியனுக்கு எதிரே அமைந்துள்ள போது, எதிர் சூரியப் புள்ளியுடன் ஒரே தளத்தில் அமைந்திருக்கும். சந்திர கிரகணத்தின் போது முழுநிலவு பூமியின் கருநிழலுக்குள் (umbra) நுழையும் போது, எதிர் புள்ளியை நோக்கி பூமியானது பிம்பத்தை உருவாக்குகிறது.

மேற்கோள்கள்
-----------

1. 1 2  Tim Herd. Angular Measurements in the sky பரணிடப்பட்டது 2014-09-07 at the வந்தவழி இயந்திரம், excerpt from Kaleidoscope Sky, page 27. ISBN 0-8109-9397-X, Abrams, 2007
2. ↑  "The Glory". *www.atoptics.co.uk*.
3. ↑  Les Cowley. Primary rainbows – Atmospheric Optics, accessed 13 September 2013.
4. ↑  Les Cowley. Anticrepuscular rays, accessed 13 September 2013.
5. ↑  "OPOD – Antisolar or anticrepuscular rays". *www.atoptics.co.uk*.
6. ↑  Alexander Wünsche; Jim Foster, Anthelion and anthelic arcs, 2006
7. ↑  Walter Tape, *Atmospheric Halos*, ISSN 0066-4634, ISBN 0875908349, American Geophysical Union, 1994, p. 27
8. ↑  Les Cowley. South Pole Halos – Anthelic View – Atmospheric Optics, accessed 13 September 2013
**காதல் பள்ளி** 1997 ஆம் ஆண்டு விக்னேஷ் மற்றும் சுவலட்சுமி நடிப்பில் பவித்ரன் இயக்கத்தில், தேவா இசையில், என். ஆர். தனபாலன் தயாரிப்பில் வெளியான தமிழ் நகைச்சுவைத் திரைப்படம்.

கதைச்சுருக்கம்
--------------

பாலு (விக்னேஷ்), பல்லி (வையாபுரி), கோல்ட் (சுக்ரன்) மற்றும் கந்தன் (ஜவஹர்) ஆகிய நண்பர்கள் ஊட்டியில் வசிக்கின்றனர். பகலில் சுற்றுலா வழிகாட்டிகளாக பணியாற்றிக்கொண்டு இரவில் சிறு திருட்டுகளில் ஈடுபடுகின்றனர். அவர்களுக்கு பணமும் உணவும் கொடுத்து உதவி செய்பவள் மைனா(விசித்ரா). ஒரு நாள் அந்த ஊருக்கு வரும் சரக்குந்தில் வரும் இளம்பெண் உமாவை (சுவலட்சுமி) பாலு பார்க்கிறான். அவள் அந்த ஊருக்குப் புதியவள். அந்த ஊரில் உள்ள உணவகத்திற்கு அழைத்துச் செல்லுமாறு பாலுவிடம் சொல்கிறாள். பிறகு தங்கும் விடுதிக்குச் சென்று தங்குகிறார்கள். அவர்களைப் பின்தொடர்ந்து வரும் மற்ற மூன்று நண்பர்கள் இவர்களைக் கண்காணிக்கின்றனர். விடுதிக்கு செலுத்த யாரிடமும் பணம் இல்லாததால் அங்கிருந்து தப்பித்து ஒரு கல்யாணத்தில் சாப்பிட்டு வீதியில் படுத்து உறங்குகின்றனர். அவர்கள் நால்வரும் தன்னை விரும்புவதை அறியும் உமா, தானும் அவர்களை விரும்புவதாகவும், அவர்களையே திருமணம் செய்துகொள்வதாகவும் தனித்தனியே உறுதியளிக்கிறார். அவர்கள் ஐவரும் ஒரே அறையில் சேர்ந்தே தங்குகின்றனர். அதே சமயத்தில் உமா காவல் துறையால் தேடப்படுகிறாள்.

ஒரு நாள் உமா மயங்கிவிழுகிறாள். அவளை மருத்துவரிடம் அழைத்துச் செல்கிறார்கள். அவள் கர்ப்பமாக இருப்பதாக மருத்துவர் தெரிவிக்கிறார். உமாவின் பின்னணி என்ன? அவள் கர்ப்பத்திற்கு யார் காரணம்? என்பது மீதிக்கதை.

நடிகர்கள்
---------

* விக்னேஷ் - பாலு
* சுவலட்சுமி - உமா
* வையாபுரி - பல்லி
* சுக்ரன் - கோல்ட்
* ஜவஹர் - கந்தன்
* பாஸ்கர் ராஜ் - சஞ்சய்
* விசித்ரா - மைனா
* வினு சக்ரவர்த்தி
* குமரிமுத்து - கிருபாகரன்
* பிரதாப சந்திரன்
* ஜூனியர் பாலையா
* பசி நாராயணன்
* விமல்ராஜ் - விமல்
* ராணி

தயாரிப்பு
---------

முதலில் லைலாவை ஒப்பந்தம் செய்து பிறகு அவருக்குப் பதிலாக சுவலட்சுமி மாற்றப்பட்டார்.

இசை
---

படத்தின் இசையமைப்பாளர் தேவா. பாடலாசிரியர்கள் வைரமுத்து மற்றும் வாசன்.

பாடல் வரிசை| வ.எண் | பாடல் | பாடலாசிரியர் | பாடகர்கள் | காலநீளம் |
| --- | --- | --- | --- | --- |
| 1 | அச்சாணி | வாசன் | எஸ். ஜானகி | 4:31 |
| 2 | மொறு மொறு | வைரமுத்து | அனுராதா ஸ்ரீராம் | 4:17 |
| 3 | காதலி | வைரமுத்து | பி. உன்னிகிருஷ்ணன், சித்ரா | 5:14 |
| 4 | மெசபடோமியா | வாசன் | மனோ | 5:49 |
| 5 | வொல்லன் கொத்தியா | வைரமுத்து | மனோ, சுவர்ணலதா | 4:34 |

வரவேற்பு
--------

இப்படம் வணிகரீதியாக தோல்வியடைந்தது. இயக்குனர் பவித்ரன் "தயாரிப்பாளருக்கு சிறிதாவது லாபதைக் கொடுக்க வேண்டும் என்று எண்ணினேன். ஆனால் இப்படம் தயாரிப்பாளருக்கும் என் ரசிகர்களுக்கும் ஏமாற்றத்தையே தந்தது."

மேற்கோள்கள்
-----------

1. ↑  "காதல் பள்ளி".
2. ↑  "காதல் பள்ளி".
[*தொடர்பிழந்த இணைப்பு*]
3. ↑  "காதல் பள்ளி". Archived from the original on 2004-06-12. 2019-02-22 அன்று பார்க்கப்பட்டது.CS1 maint: unfit url (link)
4. ↑  "காதல் பள்ளி". Archived from the original on 2010-08-28. 2019-02-22 அன்று பார்க்கப்பட்டது.CS1 maint: unfit url (link)
5. ↑  "a - z காதல் பள்ளி". 2013-09-27 அன்று மூலம் பரணிடப்பட்டது. 2019-02-22 அன்று பார்க்கப்பட்டது.
6. ↑  "லைலாவிற்கு பதில் சுவலட்சுமி".
7. ↑  "பாடல்கள்".
8. ↑  "பாடல்கள்". 2022-03-16 அன்று மூலம் பரணிடப்பட்டது. 2019-02-22 அன்று பார்க்கப்பட்டது.
9. ↑  "இயக்குனர் பவித்ரன் பேட்டி". Archived from the original on 2003-10-21. 2019-02-22 அன்று பார்க்கப்பட்டது.CS1 maint: unfit url (link)
**கிம் ஆம்** (கொரிய மொழி: 김암) எட்டாம் நூற்றாண்டுகொரிய வானியலாளர்; கணியவியலாளர்; படைமேலர். இவர் சில்லா அரசு காலத்தில் யின்-யாங் மற்போர் வல்லுனராகவும் மாயவித்தை செய்பவராகவும் விளங்கினார்.

வாழ்க்கை
--------

இவர் படைத்தளபதி கிம் யூழ்சினின் பேரன் ஆவார்.

கிம் ஆம் யின்-யாங் மற்போரைச் சீன நாட்டு சாங்கன் மாகாணத்தில் பயின்றார். இம்மற்போர் ஒரு தொன்ம மற்போர் வகையாகும். இவர் பொருட்கள் உருமாறும் கோட்பாடு (*Tungap ipsong pop*) எனும் தாவோயியப் படைப்பை எழுதினார். இது சண்டைக்கலையின் தொன்ம உருவு (*Tungkapbop*) என்றும் தண்டுகளைத் தவிர்க்கும் கோட்பாடு (*Tun'gap ipsong pop*) என்றும் அறியப்படுகின்றது. இவரது புங்-சு-சோல்.(*Pung-su-sol*) எனும் புவியியல் கோட்பாடுதான் கொரிய அறிவியலில் முதலில் பதிவாகிய புவியியல் மேற்கோளாகும். கி.பி 769 இன் ஓர் பழங்கதைப்படி இவர் ஓர் மந்திர ஓதலால் புயலை உருவாக்கி பஞ்சத்தை உருவாக்கவிருந்த வெட்டுக்கிளிக் கூட்டத்தைக் கொன்றுள்ளார். இதில் இருந்து இவரது குடும்பத்தின் மற்ற உறுப்பினரைப் போலவே இவரும் மாயவித்தை செய்பவராக இருந்துள்ளார் எனத் தெரியவருகிறது.

சில்லா அரசு இவருக்கு அலுவற்பணிகளைத் தந்துள்ளது. இப்பணியின் பெயர் "அண்ட நிகழ்வு வல்லுனர்", அல்லது "அறிவியல், வானியல் பேரறிஞர்" (Sachon Paksa) or "வானியல் மாபெரும் பேராசிரியர்" எனப் பலவாறாக மொழிபெயர்க்கப்படுகிறது; அவரது காலத்தில் இருந்த வானியல் பேராசிரியர் எவருக்கும் தரப்படாத ’மாபெரும்’ எனும் அடைமொழி இவருக்கு மட்டுமே தரப்பட்டுள்ளது.

இவர் 797 இல் யப்பானின் நாரா மன்றத்துக்கு தூதுவரக அனுப்பப்பட்டுள்ளார், அங்கு இவர் யப்பான் பேரரசரான கோனினின் பெருமதிப்பைப் பெற்றுள்ளார். (*ஆ-டோ கியூயிi*)என்ற யப்பான் பயண நூலை எழுதிய கிம் ஆம் இவராகத்தான் இருக்கவேண்டும் என நம்பப்படுகிறது.

இவர் போர்ப்படை தளபதி மட்டுமன்றி, போர்க்கோட்பாட்டாளரும் ஆவார். இவர் பயேகாங் படையணிக்கு. "ஆறுவரிசை அணிவகுப்புமுறை. "யில் பயிற்சியளித்து வழிநடத்தினார்.

மேலும் காண்க
------------

* கொரியச் சாமனியம்

மேற்கோள்கள்
-----------

1. 1 2 3  Hanʼguk Yŏnʼguwŏn (Seoul, Korea) (1977). *Journal of Social Sciences and Humanities*. Korean Research Center. பக். 75. .
2. 1 2 3 4 5   *The Journal of Modern Korean Studies*. Mary Washington College. 1987. பக். 124. .
3. 1 2 3 4  Ki-baek Yi (1984). *A New History of Korea*. Harvard University Press. பக். 85. பன்னாட்டுத் தரப்புத்தக எண்:978-0-674-61576-2. .
4. ↑  John Stewart Bowman (2013). *Columbia Chronologies of Asian History and Culture*. Columbia University Press. பக். 200. பன்னாட்டுத் தரப்புத்தக எண்:978-0-231-50004-3. .
5. ↑   *Korea: Its Land, People, and Culture of All Ages*. Hakwon-Sa. 1963. பக். 467. .
6. ↑  Homer Bezaleel Hulbert (1909). *The Passing of Korea*. Doubleday, Page & Company. பக். 310. .
7. ↑   *Korea Review*. Methodist Publishing House. 1902. பக். 290. .
கபினி பாலம்
**கபினி பாலம்** (*Kabini bridge*) இந்தியாவின் கர்நாடகாவில் உள்ள வரலாற்று சிறப்பு மிக்க ஒரு பாலமாகும். 1730 ஆம் ஆண்டில் கபினி ஆற்றின் குறுக்கே, உள்ளூர் தலைவர் தளவாய் தேவ்ராசுவால் கபினி பாலம் கட்டப்பட்டது. 1899 ஆம் ஆண்டில் நஞ்சங்கூடுடன் மைசூர் நகரத்தை இணைக்கும் குற்றகலப் பாதை இணைப்பாக இப்பாலம் அமைக்கப்பட்டது. 225 மீட்டர் நீளத்துடன் 56 தூண்கள் பொறுத்தப்பட்டு கோதிக் பாணியில் கபினி பாலம் கட்டப்பட்டுள்ளது. கடைசியாக 2007 ஆம் ஆண்டு சனவரி மாதம் 17 ஆம் தேதியன்று குற்றகலப் பாதை இரயில் இயக்கப்பட்டது. அதன் பிறகு பாலத்தில் போக்குவரத்துக்கு மூடப்பட்டது.

தென்மேற்கு இரயில்வேயின் மைசூர் கோட்டம், கபினி பாலத்தை சீரமைக்கப் போவதாக கூறியுள்ளது.

மேற்கோள்கள்
-----------

1. ↑  "285-year-old Kabini rail-cum-road bridge near Nanjangud to get facelift". *Deccan Herald* (ஆங்கிலம்). 2020-10-04. 2021-06-04 அன்று பார்க்கப்பட்டது.
2. ↑  "Railways to give facelift to historic Kabini Bridge in Nanjangud". *Star of Mysore* (ஆங்கிலம்). 2020-10-04. 2021-06-04 அன்று பார்க்கப்பட்டது.
3. ↑  "Heritage bridge across Kapila to be conserved" (in en-IN). *The Hindu*. 2020-10-02. .